**Priloga št. 2: Strateški in razvojni cilji iz Strategije za izvajanje Resolucije o strateških usmeritvah razvoja slovenskega kmetijstva in živilstva do leta 2020**

Poljedelstvo

* povečanje konkurenčnosti pridelave poljščin s poudarkom na povečanju produktivnosti ter učinkoviti in trajnostni rabi virov;
* izboljšanje kolobarja, izdelava priporočenih tehnologij, izboljšano varstvo rastlin; optimiziranje stroškov, prilagajanje podnebnim spremembam;
* vzpostavitev primerne rabe tal na vodovarstvenih območjih (v nadaljevanju: VVO), priobalnih, naravovarstvenih in drugih zavarovanih območjih ter zagotovitev ustreznih tehnoloških postopkov;
* vzpostavitev kompetenčnih centrov.

Vrtnarstvo, zelenjava, semenarstvo, gobe in zelišča

* povečanje konkurenčnosti pridelave v vrtnarstvu s poudarkom na povečanju produktivnosti ter učinkoviti in trajnostni rabi virov;
* izdelava priporočenih tehnologij pridelave vključno z varstvom pred boleznimi in škodljivci z namenom zagotoviti visok tehnološki nivo ob hkratni optimizaciji stroškov;
* vzpostavitev kompetenčnega centra.

Sadjarstvo

* povečanje konkurenčnosti in kakovosti proizvodnje sadja in pridelave različnih sadnih vrst ob hkratnem prilagajanju podnebnim spremembam;
* izdelava priporočenih tehnologij pridelave sadja vključno z varstvom pred boleznimi in škodljivci z namenom zagotoviti visok tehnološki nivo ob hkratni optimizaciji stroškov;
* vzpostavitev kompetenčnega centra za sadjarstvo.

Vinogradništvo in vinarstvo

* priprava tehnologije za prilagajanje okoljskim standardom, gospodarna raba virov, razvoj novih proizvodov in racionalna uporaba stranskih oziroma odpadnih produktov;
* izdelava priporočenih tehnologij, povečanje kakovosti, izoblikovanje ustreznega stila vina;
* izdelava tehnoloških smernic za napravo nasada v različnih pogojih pridelave ob zagotavljanju najvišjega tehnološkega nivoja in optimiziranja stroškov;
* izdelava tehnologij pridelave grozdja ob upoštevanju prilagajanja podnebnim spremembam;
* vzpostavitev kompetenčnih centrov v vinogradništvu.

Oljkarstvo

* priprava in uvedba tehnologij za izboljšanje kakovosti oljčnega olja s poudarkom na okolju prijazni pridelavi;
* priprava tehnoloških usmeritev za izboljšanje konkurenčnosti in prilagajanje na podnebne spremembe, vključno z varstvom pred boleznimi in škodljivci.

Hmeljarstvo

* izdelava priporočenih tehnologij za uvedbo novo razvitih sort, ki bodo prilagojene na prihajajoče podnebne spremembe;
* priprava tehnologij za preprečevanje širjenja karantenskih bolezni in škodljivcev;
* dvig tehnološke ravni proizvodnje in učinkovito obvladovanje bolezni in škodljivcev.

Govedoreja

* povečanje konkurenčnosti prireje mleka in mesa s poudarkom na izrabljanju trajnega travinja in izboljšanje učinkovitosti reje;
* izdelava priporočenih tehnologij za izračun obrokov za molznice in pitance, za izračun učinkovite raba gnojil, izboljšanje kakovosti osnovne krme, vse z namenom izboljšati učinkovitost naravnih danosti in prireje;
* priprava tehnologij za povečanje konkurenčnosti pridelave s poudarkom na optimiranju produktivnosti ter učinkoviti in trajnostni rabi virov;
* priprava programov zdravstvene nege in učinkovito preventivno zdravstveno varstvo govedi;
* priprava in uvedba ukrepov za zagotavljanje dobrega počutja govedi;
* uvajanje novih proizvodov oz. novih tehnologij proizvodnje izdelkov pri proizvodnji, predelavi in trženju in s tem povečanje vrednosti mleka, mesa ali proizvodov.

Prašičereja

* razvoj konkurenčne prireje in predelave vključno z večjo raznovrstnostjo proizvodov;
* priprava tehnologij, ki bodo krepitev konkurenčnost prireje ob povečanem deležu lastne krme;
* priprava tehnologij, ki bodo ustrezne za prestrukturirana kmetijska gospodarstva na VVO;
* priprava tehnologij za zmanjšanje vplivov prašičerejske proizvodnje na okolje;
* priprava in uvedba ukrepov za zagotavljanje dobrega počutja živali;
* priprava programov zdravstvene nege in učinkovito preventivno zdravstveno varstvo prašičev.

Reja drobnice

* razvoj konkurenčne prireje in predelave ovčjega mleka, mesa in drugih proizvodov drobnice;
* izdelava priporočenih tehnologij za rejo drobnice na VVO z namenom varstva vodnih virov in gospodarne rabe zemljišč na VVO;
* priprava programov za uravnoteženo sobivanje zveri (volk, medved, ris) in drobnice;
* priprava ustreznih tehnologij zdravstvenega varstva drobnice in učinkovito preventivno delovanje.

**Analiza SWOT in ocena potreb iz Programa razvoja podeželja RS za obdobje 2014-2020**

* Ukrepi za povečanje vrednosti standardnega prihodka na PDM.
* Ukrepi za povečanje faktorskega dohodka na PDM.
* Ukrepi za povečanje tržne usmerjenosti in organiziranosti.
* Ukrepi za povečanje dodane vrednosti.
* Ukrepi za izboljšanje agrotehničnih ukrepov.
* Ukrepi za ustrezno oskrbljenost tal z organsko snovjo.
* Ukrepi za uravnavanje bilančnih presežkov dušika.
* Ukrepi za povečano energetsko učinkovitost kmetijskih gospodarstev in povečano rabo obnovljivih virov energije.
* Ukrepi za zmanjšano porabo fitofarmacevtskih sredstev na hektar obdelovalnih zemljišč.
* Ukrepi za povečanje ponudbe proizvodov iz ekološkega kmetijstva.
* Ukrepi za izboljšanje nadstandardne reje živali, ki upošteva vidike dobrobiti živali.
* Ukrepi za izboljšanje stanja na traviščnih habitatnih tipih.
* Ukrepi za izboljšanje stanja avtohtonih in tradicionalnih pasem domačih živali ter avtohtonih in tradicionalnih sort kmetijskih rastlin.
* Ukrepi za zmanjšanje obremenjenosti podzemnih voda z nitrati in pesticidi ter njihovimi razgradnimi produkti in doseganje dobrega ekološkega stanja.
* Ukrepi za zmanjševanje erozije tal.
* Ukrepi za zmanjšanje prispevka kmetijstva k nastajanju toplogrednih plinov.
* Ukrepi za zmanjšanje posledic pojavljanja suš in ekstremnih vremenskih dogodkov.
* Ukrepi za povečano izkoriščenost namakalnih sistemov.

**Prednostne naloge iz Programa razvoja podeželja RS za obdobje 2014-2020**

1A) Spodbujanje inovacij, sodelovanja in razvoja baze znanja na podeželskih območjih

1B) Krepitev povezav med kmetijstvom, proizvodnjo hrane in gozdarstvom ter raziskavami in inovacijami, tudi zaradi boljšega okoljskega upravljanja in okoljske učinkovitosti

2A) Izboljšanje ekonomske uspešnosti vseh kmetij ter zagotavljanje lažjega prestrukturiranja in posodabljanja kmetij, zlasti z namenom povečanja njihove udeležbe na trgu in tržne usmerjenosti ter kmetijske diverzifikacije

3A) Izboljšanje konkurenčnosti primarnih proizvajalcev z njihovo boljšo vključitvijo v agroživilsko verigo prek shem kakovosti, dodajanje vrednosti kmetijskim proizvodom, pa tudi promocija na lokalnih trgih in v kratkih dobavnih verigah, skupinah proizvajalcev in medpanožnih organizacijah

4A) Obnova, ohranjanje in izboljšanje biotske raznovrstnosti vključno z območji Natura 2000 in območij z naravnimi ali drugimi posebnimi omejitvami ter kmetovanja visoke naravne vrednosti in stanja krajin v Evropi

4B) Izboljšanje upravljanja voda, vključno z ravnanjem z gnojili in pesticidi

6A) Spodbujanje diverzifikacije, ustanavljanja in razvoja malih podjetij in ustvarjanja novih delovnih mest